CELEX: 32021R1421
Language: et
Date: 2021-08-30 00:00:00
Title: Komisjoni määrus (EL) 2021/1421, 30. august 2021, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise finantsaruandlusstandardiga 16 (EMPs kohaldatav tekst)

31.8.2021   
               
               
                  ET
               
               
                  Euroopa Liidu Teataja
               
               
                  L 305/17
               
            
         KOMISJONI MÄÄRUS (EL) 2021/1421,
         30. august 2021,
         millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise finantsaruandlusstandardiga 16
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eriti selle artikli 3 lõiget 1,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 1126/2008 (2) võeti vastu teatavad 15. oktoobri 2008. aasta seisuga kehtinud rahvusvahelised standardid ja tõlgendused.
                  
               
                     (2)
                  
                  
                     COVID-19 pandeemia tõi liidule ja selle majandusele kaasa enneolematu välisšoki, tekitades vajaduse meetmete järele, mille eesmärk on võimaluse korral leevendada kahjulikku mõju kodanikele ja ettevõtetele.
                  
               
                     (3)
                  
                  
                     Liikmesriigid ja liit on võtnud meetmeid äriühingutele rahalise abi andmiseks, võimaldades muu hulgas era- või avaliku sektori moratooriumidel põhinevat maksepuhkust, et hoida ära tarbetuid pankrotte ja töökohtade kadumist ning toetada kiiret taastumist.
                  
               
                     (4)
                  
                  
                     Rahvusvaheliste Raamatupidamisstandardite Nõukogu (IASB) avaldas 28. märts 2020 dokumendi COVID-19ga seotud rendihinna alandamine (IFRS 16 Rendiarvestus muudatus), mis võeti vastu komisjoni määrusega (EL) 2020/1434 (3).
                  
               
                     (5)
                  
                  
                     31. märtsil 2021 avaldas IASB dokumendi COVID-19ga seotud rendihinna alandamine pärast30. juunit 2021(IFRS 16 muudatus).
                  
               
                     (6)
                  
                  
                     Rahvusvahelise finantsaruandlusstandardi (IFRS) 16 Rendiarvestus muudatusega laiendatakse valikulist ajutist COVID-19ga seotud tegevusabi, mida anti rentnikele seoses selliste rendilepingutega, mille suhtes kohaldatakse makseleevendust ja mille puhul algne maksetähtaeg on enne 30. juunit 2021 või 30. juunil 2021, rendilepingutele, mille suhtes kohaldatakse makseleevendust ja mille puhul algne maksetähtaeg on enne 30. juunit 2022 või 30. juunil 2022.
                  
               
                     (7)
                  
                  
                     Olles konsulteerinud Euroopa finantsaruandluse nõuanderühmaga, leiab komisjon, et IFRS 16 Rendiarvestus muudatus vastab määruse (EÜ) nr 1606/2002 artikli 3 lõikes 2 sätestatud vastuvõtukriteeriumidele.
                  
               
                     (8)
                  
                  
                     Seepärast tuleks määrust (EÜ) nr 1126/2008 vastavalt muuta.
                  
               
                     (9)
                  
                  
                     IASB määras IFRS 16 Rendiarvestusmuudatuse jõustumise kuupäevaks 1. aprilli 2021. Seepärast tuleks käesoleva määruse sätteid kohaldada tagasiulatuvalt, et tagada asjaomastele emitentidele õiguskindlus ning kooskõla muude määruses (EÜ) nr 1126/2008 sätestatud raamatupidamisstandarditega.
                  
               
                     (10)
                  
                  
                     Võttes arvesse COVID-19ga seotud tegevusabi pakilisust, peaks käesolev määrus jõustuma järgmisel päeval pärast selle avaldamist Euroopa Liidu Teatajas.
                  
               
                     (11)
                  
                  
                     Käesoleva määrusega ette nähtud meetmed on kooskõlas raamatupidamise regulatiivkomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1126/2008 lisas muudetakse rahvusvahelist finantsaruandlusstandardit (IFRS) 16 Rendiarvestus vastavalt käesoleva määruse lisale.
         
         
            Artikkel 2
            Kõik äriühingud rakendavad artiklis 1 osutatud muudatusi hiljemalt 1. jaanuaril 2021 või pärast seda alanud majandusaastate suhtes alates 1. aprillist 2021.
         
         
            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 243, 11.9.2002, lk 1.
         
            (2)  Komisjoni 3. novembri 2008. aasta määrus (EÜ) nr 1126/2008, millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002 (ELT L 320, 29.11.2008, lk 1).
         
            (3)  Komisjoni 9. oktoobri 2020. aasta määrus (EL) 2020/1434, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise finantsaruandlusstandardiga 16 (ELT L 331, 12.10.2020, lk 20).
      
      
         
            LISA
            COVID-19ga seotud rendihinna alandamine pärast 30. juunit 2021
            Rahvusvahelise finantsaruandlusstandardi IFRS 16 muudatus
            Rahvusvahelise finantsaruandlusstandardi IFRS 16 Rendiarvestus muudatus
            Muudetakse paragrahvi 46B. Lisatakse paragrahvid C1C ja C20BA–C20BC.
            RENTNIK
            
               Mõõtmine
            
            
               
                  Edasine mõõtmine
               
            
            
               Rendilepingu muudatused
            
            
                     
                        46B
                     
                     
                        Paragrahvi 46A kohane praktiline abinõu kehtib ainult rendihinna sellise alandamise puhul, mis on otseselt tingitud COVID-19 pandeemiast, ja ainult juhul, kui täidetud on kõik järgmised tingimused:
                        
                                    a)
                                 
                                 
                                    rendimaksete muutuse tulemus on läbivaadatud renditasu, mis on sisuliselt sama või väiksem kui renditasu vahetult enne muutust;
                                 
                              
                                    b)
                                 
                                 
                                    rendimaksete vähendamine mõjutab ainult makseid, mille tähtpäev oli algselt neljapäev, 30. juuni 2022 või enne seda (näiteks vastab sellele tingimusele rendileping, kui selle kohaselt tasutakse 30. juunil 2022 või enne seda vähendatud rendimakseid ja pärast 30. juunit 2022 suurendatud rendimakseid), ning
                                 
                              
                                    c)
                                 
                                 
                                    rendilepingu muudes tingimustes ei tehta sisulisi muudatusi.
                                 
                              
                  
               
                  
                     Lisa C
                  
                  Jõustumiskuupäev ja üleminek
                  JÕUSTUMISKUUPÄEV
                  
                           
                              C1C
                           
                           
                              2021. aasta märtsis välja antud muudatusega COVID-19ga seotud rendihinna alandamine pärast 30. juunit 2021 muudeti paragrahvi 46B ja lisati paragrahvid C20BA–C20BC. Rentnik rakendab kõnealust muudatust 1. aprillil 2021 või pärast seda algavate aruandeperioodide suhtes. Lubatud on varasem rakendamine, sealhulgas nendes finantsaruannetes, mille avaldamist ei ole 31. märtsi 2021. aasta seisuga heaks kiidetud.
                           
                        ÜLEMINEK
                  
                     COVID-19ga seotud rendihinna alandamine rentnikele
                  
                  
                           
                              C20BA
                           
                           
                              Rentnik rakendab muudatust COVID-19ga seotud rendihinna alandamine pärast 30. juunit 2021 (vt paragrahv C1C) tagasiulatuvalt, kajastades kõnealuse muudatuse algse rakendamise kumulatiivse mõju jaotamata kasumi (või kui see on asjakohane, omakapitali mõne muu komponendi) algsaldo korrigeerimisena selle aruandeaasta alguses, mille kestel rentnik esimest korda muudatust rakendab.
                           
                        
                           
                              C20BB
                           
                           
                              Aruandeperioodil, mil rentnik rakendab esimest korda muudatust COVID-19ga seotud rendihinna alandamine pärast 30. juunit 2021, ei pea rentnik avalikustama IAS 8 paragrahvi 28 punktis f nõutud teavet.
                           
                        
                           
                              C20BC
                           
                           
                              Käesoleva standardi paragrahvi 2 rakendamisel rakendab rentnik paragrahvi 46A kohast praktilist abinõud järjepidevalt sarnaste omadustega ja sarnastes tingimustes kõlblike lepingute suhtes, olenemata sellest, kas leping muutus praktilise abinõu seisukohast kõlblikuks tulenevalt sellest, et rentnik rakendas muudatust COVID-19ga seotud rendihinna alandamine (vt paragrahv C1A) või muudatust COVID-19ga seotud rendihinna alandamine pärast 30. juunit 2021 (vt paragrahv C1C).